Diari Oficial de la Generalitat Valenciana


Sumari del DOGV 6767, del 04-05-2012 (2012/3844)

Notificació de la sentència dictada en el juí ordinari número 44/2011.
----------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3844


Organisme emissor
:   Jutjat de Primera Instància Número 1 de Mislata

Tipus de document
:   Edicte

Notificació de la sentència dictada en el juí ordinari número 44/2011. [2012/3844]  
Assumpte civil 000044/2011   
Part demandant: Lindorff Holding Spain, SLU.  
Part demandada: John Jairo Banguero Rivera i Maria Nefer Mancilla Casaren.   
Sobre: ordinaris.   
En el juí referenciat s'ha dictat la resolució que, literalment, és com es diu  
«Sentència número 000028/2012  
Mislata, 21 de febrer de 2012  
Jutgessa: Immaculada Concepción Pérez Martínez.  
Demandant: Banco Santander, SA.  
Procuradora: Mª Isabel Domingo Boluda.   
Advocat: José Mª Sorio García.   
Demandats: John Jairo Banguero Rivera i Mª Nefer Mancilla Casaren, rebel .  
Objecte del juí: reclamació d'una quantitat.   
Antecedents de fet.  
Primer. La procuradora Mª Isabel Domingo Boluda, en nom i representació de Banco Santander, SA, va presentar demanda de juí ordinari en la qual després d'al·legar els fets i fonaments jurídics que estima d'aplicació, sol·licita que es dicte sentència en què es condemne els demandats a pagar a l'actora la quantitat de 7.283,77 euros, més els interessos pactats i imposició de costes.   
En l'esmentada demanda s'exercita contra els demandats acció personal derivada del contracte de préstec per import de 7.484 euros.   
Segon. La demanda es va admetre a tràmit, en virtut de decret de 7 de febrer de 2011 i es va citar als demandats perquè contestaren en el termini de 20 dies.   
Mitjançant la diligència d'ordenació de 9 de novembre de 2011 es va declarar la part demandada en rebel·lia processal.  
Tercer. El 21 de febrer de 2012 es va celebrar l'audiència prèvia. La part actora es va ratificar en la demanda i va sol·licitar la recepció del pleit a prova.   
La prova proposada i admesa per l'actora va ser la documental, no impugnada per la contrària, per la qual cosa de conformitat amb l'article 429.8 Llei Enjudiciament Civil ha de dictar-se sentència de celebració de juí.  
Fonaments de dret  
Primer. Pretensions de les parts i qüestió controvertida  
La part actora exercita contra la demandada acció derivada del contracte de préstec personal per import de 7.484 euros. Al·lega que davant de l'incompliment pel demandat de l'obligació de reembossament del préstec en les dates i quanties pactades, l'actora va procedir a anticipar al dia 2 de març de 2010 el venciment del préstec resultant un deute a favor de l'actor i amb càrrec al demandat de 7.283,77 euros.   
  
La part demandada va ser declarada en situació de rebel·lia o processal i, per això, no s'ha al·legat cap motiu d'oposició a la pretensió exercitada per l'actora. Tampoc va comparéixer a l'audiència prèvia.   
  
Es fixa com a qüestió controvertida determinar si entre les parts hui litigants es va concertar el contracte de préstec referit per l'actora i si en deriva un saldo a favor de l'actora i en contra dels demandats de 7.283,77 euros.   
Segon. Motivació probatòria  
Plantejada en els termes referits la controvèrsia, hem de procedir a la valoració de la prova practicada.   
Així, ha de resoldre's la qüestió de si els demandats deuen a l'actora la suma de 7.283,77 euros. A esta qüestió ha de respondre's afirmativament per considerar que l'actora ha acreditat els fets en els quals fonamenta la seua pretensió.  
Vegeu la documental aportada per l'actora amb la seua demanda consistent en els documents acreditatius del deute, els quals no han sigut controvertits pels demandats.  
Amb més motiu la part demandada no ha comparegut al·legant i provant, si és el cas, fet impeditiu, extintiu o excloent algun de la pretensió actora.  
Tercer. Conseqüència jurídica.  
La part actora de conformitat amb l'article 217, Llei d'Enjudiciament Civil, ha d'acreditar els fets constitutius de la pretensió exercitada, fets que han sigut acreditats segons allò que s'ha exposat en l'anterior fonament de conformitat amb els articles 326 i 322 de la Llei d'Enjudiciament Civil, per la qual cosa en aplicació del que establixen els articles 1088 i següents. I 1254 i següents, tots ells del Codi Civil, i 50 i següents i 311 i següents, estos últims del Codi de Comerç, és procedent dictar una sentència íntegrament estimatòria de la pretensió actora, tant respecte al principal reclamat com a la sol·licitud d'interessos des de la interpel·lació judicial segons disposa l'artículo1101 i següents del Codi Civil.   
Quart. Costes.   
D'acord amb l'article 394 de la Llei d'Enjudiciament Civil, "en els processos declaratius, les costes de la primera instància s'imposaran a la part que haja vist rebutjades totes les seues pretensions ". És per això pel que és procedent imposar les costes a la part demandada.   
  
Dispositiva  
Estime la demanda presentada per Banco Santander, SA, contra John Jairo Banguero Rivera i Mª Nefer Mancilla Casaren, rebel i condemne John Jairo Banguero Rivera i Mª Nefer Mancilla Casaren a satisfer a l'actora la suma 7.283,77 euros i els interessos pactats des de la interpel·lació judicial.   
Condemne en costes la part demandada  
Comuniqueus la present resolució a les parts, fent-los saber que no és ferma, i que contra esta es pot interposar recurs d'apel·lació en el termini de 20 dies, davant d'este Jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei Enjudiciament Civil.   
  
Ho pronuncie, mane i firme.  
Publicació. La sentència anterior va ser donada, llegida i publicada pel jutge o la jutgessa que la va dictar, mentres celebrava audiència pública el mateix dia de la data, de la qual cosa jo el secretari judicial done fe.  
Mislata, 22 de febrer de 2012».  
Atés que es desconeix el domicili o la residència actuals de la part demandada, per provisió de de hui, el jutge de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del Jutjat per a portar a efecte la diligència de notificació de la sentència als demandats John Jairo Banguero Rivera i Maria Nefer Mancilla Casaren.  
  
  
Mislata, 3 d'abril de 2012.- El secretari judicial: José Vicente García López.